Citlivé a bolestivé prsia po menštruácii: Možné hormonálne zmeny alebo iné zdravotné príčiny.
Dobrý deň, chcem sa spýtať. Mám po menštruácii vyše týždňa no už dva dni mám strážne citlivé prsia, bolestivé. Nemám ani ovuláciu nič. Ďakujem
Dobrý deň,
ďakujeme za Vašu otázku.
Bolesť prsníkov je častým prejavom zmeny hormónov počas menštruačného cyklu. Najčastejšie sa vyskytuje ako príznak v rámci PMS (predmenštruačný syndróm) a ovulácie. Avšak príčin môže byť viacero, napr. hormonálne zmeny počas stresového obdobia, počas užívania hormonálnej antikoncepcie, počas tehotenstva, pri zápale prsníka a pod. Žiaľ v našej kompetencii nie je stanoviť diagnózu a teda dôvod citlivosti pŕs. Stanoviť presnú diagnózu môžu iba lekári na základe dôkladného vyšetrenia Vášho zdravotného stavu. V prípade pretrvávania ťažkostí alebo pochybností o vašom zdravotnom stave, neváhajte kontaktovať Vášho gynekológa. Pomocou odborného vyšetrenia (palpáciou, ultrasonografiou či mamografiou) je možné určiť príčinu bolesti a vylúčiť tak potencionálne nebezpečné diagnózy prsníka.
Prajem všetko dobré.
S pozdravom
Mgr. Emma Halás Haluščíková